
ДОКЛАДНА ЗАПИСКА

От Мирослав Митков Янчев – Кмет на Община Златоград

Относно: Предложение за награждаване на просветни и културни дейци, по повод 24 май - Ден на светите братя Кирил и Методий, на българската азбука, просвета и култура и на славянската книжовност 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В  националния празничен календар предстои отбелязването на 24 май -  Ден на светите братя Кирил и Методий, на българската азбука, просвета и култура и на славянската книжовност. 

По повод празника, по традиция, с Решение на Общински съвет, ежегодно се присъждат награди, съгласно Статута за духовно стимулиране. Наградите имат за цел да удостоят с признание и да поощрят педагогически специалисти, ученици и читалищни дейци, да се популяризира техния висок професионализъм, граждански принос, талант и значими постижения. 
Служителите в сферата на образованието на територията на Община Златоград всекидневно работят активно за изграждането на нова, модерна, привлекателна и конкурентна визия на образователните институции. Усилията им са насочени към предоставяне на качествено образование, развиване и насърчаване на креативното мислене, изявата и личностното израстване на децата и учениците. Резултатът от високия професионализъм на педагозите и упоритият труд от страна на децата и учениците са множеството отличия, получени през годината на областно и национално ниво, с което се допринася за издигане на авторитета на общината.  

Културните дейци от територията на общината, които до голяма степен са част от местните читалища, чрез своята библиотечна и информационна дейност, участие в събития, концерти, празнични прояви са в основата за развитие на културния живот. Много са участията на самодейците в събития, концерти, празнични прояви на местно и национално ниво, с което дават възможност на много хора да се докоснат и да узнаят за традициите и богатото ни културно наследство. 

Във връзка с гореизложеното, както и с постъпили от директори на общински образователни институции и читалищни настоятелства предложения за поощряване, от страна на местната власт, на постижения в културно-просветната и духовна дейност, предлагам на вашето внимание, за обсъждане, следния проект за 
РЕШЕНИЕ
Във връзка с Раздел V, чл.10, Раздел ІІ, чл. 3 от Статута за духовно стимулиране, по предложения на директори на образователни институции и читалищни настоятелства, по повод 24 май - Ден на светите братя Кирил и Методий, на българската азбука, просвета и култура и на славянската книжовност и на основание чл.21, ал.1, т.23 от Закона за местно самоуправление и местна администрация, Общински съвет Златоград,  
РЕШИ:
Награждава с Грамота за постигнати резултати в организирането, изпълнението и управлението на образователно-възпитателния процес, учебната и извънкласна дейност, културно-просветната и духовна дейност, следните директори, педагози, ученици и читалищни дейци:
С уважение,

МИРОСЛАВ ЯНЧЕВ

Кмет на Община Златоград 

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

